CELEX: 62014TN0038
Language: lt
Date: 2014-01-14 00:00:00
Title: Byla T-38/14: 2014 m. ss 14 d. pareikštas ieškinys byloje Kafetzakis ir kt./Graikijos Respublika ir kt.

1.9.2014   
            
            
               LT
            
            
               Europos Sąjungos oficialusis leidinys
            
            
               C 292/45
            
         2014 m. ss 14 d. pareikštas ieškinys byloje Kafetzakis ir kt./Graikijos Respublika ir kt.
   
   (Byla T-38/14)
   2014/C 292/55
   Proceso kalba: graikų
   
      Šalys
   
   
      Ieškovai: Georgios Kafetzakis (Atėnai, Graikija) ir kiti 102 ieškovai, atstovaujami advokato Ch. Papadimitriou
   
      Atsakovai: Graikijos Respublika, Europos Parlamentas, Europos Taryba, Europos Sąjungos Taryba, Europos Komisija, Europos Centrinis Bankas, Eurogroup
   
   
      Reikalavimai
   
   Ieškovai Bendrojo Teismo prašo:
   
               —
            
            
               pripažinti atsakovų neveikimą, nes jie nepriėmė teisės aktų, aiškiai nurodančių priemonių netaikymą obligacijoms, kurias Graikijos Respublika privaloma tvarka suteikė ieškovams atleidžiant juos iš darbo buvusioje bendrovėje Olympic Airways, kaip buvo nurodyta Europos Komisijos sprendime,
            
         
               —
            
            
               ieškovams ir visiems atleistiems buvusis bendrovės Olympiaki Aeroporia darbuotojams bet kokiu Sąjungos aktu, direktyva, reglamentu ar kitu tiesioginio taikymo Sąjungos teisės aktu suteikti galimybę susigrąžinti 100 % jiems, kaip išeitinė išmoka ir bendrovės Olympiaki Aeroporia suteiktų obligacijų vertės,
            
         
               —
            
            
               bet kokiu Sąjungos aktu, direktyva, reglamentu ar kitu tiesioginio taikymo Sąjungos teisės aktu nurodyti sumokėti visiems ieškovams 3 00  000 eurų kaip atlygį dėl patirtų išgyvenimų bei streso ir dėl jų pagrindinių teisių pažeidimo bei pirmalaikio darbingo amžiaus nutraukimo.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovai remiasi penkiais pagrindais.
   
               1.
            
            
               Pirmasis ieškinio pagrindas: įstatymai ir kiti teisės aktai, dėl kurių Graikijoje susidarė situacija, kad Graikijos valstybės obligacijų turėtojai buvo priversti dalyvauti PSI programoje, yra Sąjungos teisės aktai.
            
         
               2.
            
            
               Antrasis ieškinio pagrindas: priemonės, kurių ėmėsi Graikijos vyriausybė valdydama Graikijos valstybės skolą, iš tikrųjų buvo nustatytos Europos Sąjungos institucijų.
            
         
               3.
            
            
               Trečiasis ieškinio pagrindas: atsakovai nepriėmė reikalingų teisės aktų, aiškiai nurodančių priemonių netaikymą obligacijoms, kurias Graikijos Respublika privaloma tvarka kaip išmoką suteikė ieškovams atleidžiant juos iš darbo, pagal Ministrų Tarybos aktus, kuriuose buvo nurodytos PSI programos taikymo Graikijoje sąlygos.
            
         
               4.
            
            
               Ketvirtasis ieškinio pagrindas: tai, kad atleisti buvusios bendrovės Olympiaki Aeroporia darbuotojai buvo prilyginti paprastiems Graikijos valstybės obligacijų turėtojams, tai, kad jiems buvo taikoma PSI programa ir tiesioginis išieškojimas jiems padarė tiesioginės, asmeninės, didelės žalos ir pažeidė jų pagrindines teises.
            
         
               5.
            
            
               Penktasis ieškinio pagrindas: visi Graikijos vyriausybės teisės aktai buvo priimti atsižvelgiant į rekomendacija, o konkrečiai, jie buvo priimti po Eurogroupe, ECOFIN Tarybos, ECB ir Europos Komisijos sprendimo.